Sitt persuni attakkati f'Londra
Tul il-lejl li għadda, sitt persuni ġew attakkati b'armi bil-ponta f'Londra. Dan seħħ fix-xlokk ta' Londra, fejn xi persuni fuq il-post qalu li dehru żewġt irġiel armati bi skieken kbar. Dan fl-istess waqt li f'każ separat iżda b'attakk simili, erba' żgħażagħ weġgħu gravi u ġuvni ta' 18-il sena tħalla jiġġieled għal ħajtu. Iż-żewġ każijiet seħħew fl-istess ġurnata meta l-kap tal-pulizija qalet li l-vjolenza bis-skieken bejn iż-żgħażagħ hija fl-aktar livell għoli li qatt rat sa issa.